# Sistemos vizija

## Apklausų sistema

Komanda *Svaga* – Tadas Gaidelis, Justas Nasvytis, Augustas Nasvytis, Andrius Šinkūnas.

## Projekto tikslas

Sukurti saugią ir centralizuotą vidinę apklausų platformą, darbuotojų nuomonių rinkimui ir analizei.

## Sistemos aprašymas

* Internetinė taikomoji sistema - apklausų sistema bus prieinama per interneto naršyklę kompiuteriuose, todėl nereikės diegti papildomos programinės įrangos darbuotojų darbo vietose.
* Sistema bus sukurta įmonės vidinėje IT infrastruktūroje, užtikrinant, kad visi duomenys liktų tik įmonės serveryje.
* Respondentams papildoma validacija nereikalinga, kadangi užsakovas pasitiki savo darbuotojais, jog negeneruos fiktyvių rezultatų.
* Sistemos administratorius ir apklausų kūrėjai turės atskirus prisijungimus prie sistemos.
* Projektą papildysime ataskaitų moduliu, nes manome, jog klientui duomenis pamatyti grafiškai ir statistiškai yra svarbiausias ataskaitų sistemos aspektas.

## Vartotojų rolės

* Administratorius – prieiga prie visų apklausų rezultatų bei grafiškai sugeneruotų rezultatų, redaguoti naudotojų roles, prižiūrėti sistemos konfigūraciją.
* Kūrėjas – kuria apklausas, savo sukurtas arba turinčias „public“ atributą apklausas redaguoja, nustato klausimų tipus ir apklausos galiojimo terminą, stebi savo apklausų ataskaitas.

## Funkcionalumas

* Apklausų kūrimas su skirtingai klausimų tipais:
  + Vienas variantas iš pateiktų;
  + Galimi keli variantai iš pateiktų;
  + Laisvas tekstas;
  + Sveikasis skaičius.
* Kiekvienai apklausai bus priskiriamas unikalus adresas.
* Apklausų rezultatai įsaugomi DB.
* Apklausos turės savo galiojimo laiką ir atributą, kuris nusako ar apklausą gali redaguoti kiti apklausų kūrėjai.
* Ataskaitų modulis, kuris rezultatus pavaizduos grafiškai ir statistiškai.

## Projektavimo metodika ir planuojamos iteracijos

Bus naudojama Agile metodika, kuriama iteracijomis.

Planuojamos kūrimo iteracijos:

* Iteracija 1:
  + Vartotojas galės sukurti paprastą apklausą su pavadinimu, aprašymu, ir laisvo teksto klausimais;
  + Bus sugeneruojamas unikalus apklausos adresas;
  + Galimybė atsakyti į sukurtus klausimus;
  + Matyti apklausų rezultatus primityvioje lentelėje.
* Iteracija 2:
  + Bus galimybė kurti visus reikalaujamus klausimų tipus;
  + Administratoriaus ir kūrėjo rolės galės atlikti anksčiau paminėtas savo funkcijas;
  + Galima bus matyti apibendrintus apklausų rezultatus, bus generuojamos stulpelinės diagramos tam tinkantiems klausimų tipams.
* Iteracija 3:
  + Atsiras galimybė gauti detalias ataskaitas vaizduojamas grafiškai ir statistiškai;
  + Laisvo teksto klausimams bus generuojamas žodžių žemėlapis;
  + Atsiras galimybė importuoti apklausas iš excel;
  + Sistema bus kruopščiai ištestuota ir paruošta integracijai įmonės sistemoje.